Document ID: 32005D0514

KOMMISSIONENS BESLUTNING
af 13. juli 2005
om ændring af beslutning 96/609/EF om særlige betingelser for import af fiskerivarer og akvakulturprodukter med oprindelse på Elfenbenskysten, for så vidt angår udpegelsen af den kompetente myndighed og modellen til sundhedscertifikat
(meddelt under nummer K(2005) 2584)
(EØS-relevant tekst)
(2005/514/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), særlig artikel 11, stk. 1, og
ud fra følgende betragtninger:
(1)
Ved Kommissionens beslutning 96/609/EF (2) fastsættes det, at »Ministère de l’Agriculture et des Ressources Animales - Direction Générale des Ressources Animales (MARA-DGRA)« er den kompetente myndighed i Côte d'Ivoire for kontrol og attestering af, at fiskevarer og akvakulturprodukter opfylder kravene i direktiv 91/493/EØF.
(2)
Efter en omstrukturering af den ivorianske administration er det nu »Ministère de la Production Animale et des Ressources Halieutiques - Direction des Services Vétérinaires et de la Qualité (MIPARH-DSVQ)«, der er kompetent myndighed.
(3)
Den nye myndighed er i stand til effektivt at kontrollere, at de gældende regler overholdes.
(4)
MIPARH-DSVQ har officielt forsikret, at standarderne for sundhedskontrol og -overvågning af fiskevarer og akvakulturprodukter som fastsat i direktiv 91/493/EØF vil blive overholdt, og at hygiejnekrav svarende til dem, der er fastsat i nævnte direktiv, vil blive opfyldt.
(5)
Beslutning 96/609/EF bør derfor ændres i overensstemmelse hermed.
(6)
Denne beslutning bør anvendes fra femogfyrretyvendedagen efter offentliggørelsen i Den Europæiske Unions Tidende for at muliggøre den nødvendige overgangsperiode.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I beslutning 96/609/EF foretages følgende ændringer:
1)
Artikel 1 affattes således:
»Artikel 1
»Ministère de la Production Animale et des Ressources Halieutiques - Direction des Services Vétérinaires et de la Qualité (MIPARH-DSVQ)« er den kompetente myndighed i Côte d'Ivoire for kontrol og attestering af, at fiskevarer og akvakulturprodukter opfylder kravene i direktiv 91/493/EØF.«
2)
Artikel 2 affattes således:
»Artikel 2
Fiskevarer og akvakulturprodukter, der er importeret fra Côte d'Ivoire skal opfylde følgende krav:
1)
Hver sending ledsages af originalen af et nummereret sundhedscertifikat, der er behørigt udfyldt, underskrevet og dateret, og som kun består af ét ark, jf. modellen i bilag A.
2)
Varerne/produkterne skal komme fra autoriserede virksomheder, fabriksfartøjer, kølehuse eller registrerede fryseskibe, der er opført på listen i bilag B.
3)
Alle pakninger er med uudslettelig skrift forsynet med ordene »CÔTE D'IVOIRE« og oprindelsesvirksomhedens, fabriksfartøjets, kølehusets eller fryseskibets autorisations-/registreringsnummer, medmindre der er tale om frosne fiskevarer i løs afladning til konservesfremstilling.«
3)
Artikel 3, stk. 2, affattes således:
»2. Certifikatet indeholder MIPARH-DSVQ-repræsentantens navn, stilling og underskrift samt MIPARH-DSVQ's officielle stempel i en anden farve end de øvrige angivelser i certifikatet.«
4)
Bilag A erstattes af teksten i bilaget til nærværende beslutning.
Artikel 2
Denne beslutning anvendes fra den 2. september 2005.
Artikel 3
Denne beslutning er rettet til medlemsstaterne.
Udfærdiget i Bruxelles, den 13. juli 2005.

Labels: 10
3
18
6